open-index/open-wikipedia-markdown huggingface dataset:
Malmesbury-warmbron

Die warmwaterbron by Malmesbury word nie meer benut nie.

Hierdie bron lê in die hart van die dorp en die terrein is bebou met winkels en kantore. Die bron in die vlak vallei van die Dieprivier lewer 180000 liter  water per dag teen 'n temperatuur van 32,9°C. Dit het 'n kenmerkende swawelreuk en -smaak, 'n blou-violet kleur en loop onbenut weg.

In 1745 het goew. Hendrik Swellengrebel van die VOC aan die Kaap 'n groep van 24 mense hier aangetref. Dit lei tot die stigting van 'n gemeente in “Het Zwarte Land”en die bou van 'n pastorie op die terrein van die bron. Alhoewel die bron in die Swartland die naaste van alle warmbronne aan Kaapstad geleë is, het dit nooit  dieselfde aandag geniet as die Caledon-warmbron, The Baths en Montagu nie. Waarskynlik is dit te wyte aan die relatief lae temperatuur van die water.

## Bibliogrfaie 
* Booyens, Bun: Bronwaters van genesing. Die tradisionele warmbron-waterkuur in ons volksgeneeskunde. Kaapstad: Tafelberg, vir die Raad vir Geesteswetenskaplike Navorsing, 1981.
Broadway, Durban

**Broadway, Durban** is 'n noordelike voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit.

## Verwysings
Lekker FM 98.3

**Lekker FM 98.3** (Uitgespreek: Lekker FM nege agt punt drie) is 'n Afrikaanse radiostasie wat ook Engelse inhoud uitsaai in Pretoria en omliggende gebiede. Lekker FM het op 11 Oktober 2012 sy uitsending begin maar was slegs oor die internet en sekere selfoonplatforms soos TuneIn beskikbaar. Die radiostasie het egter later 'n FM uitsaailisensie bekom wat geldig is vanaf 8 Mei 2014. Dit was egter meer as 'n jaar na die lisensie bekom is, op 23 November 2015, wat Lekker FM begin uitsaai het op 91.9 MHz (FM). Later, weens uitsaairegte, moes die kanaal sy frekwensie verander na 98.3 MHz (FM) en het op 30 Mei 2016 sy eerste uitsending op hierdie nuwe frekwensie gehad. Die verandering van uitsaaifrekwensie het gepaard gegaan met 'n naamverandering van slegs "Lekker FM" na "Lekker FM 98.3".

## Verwysings
Clermont, KwaZulu-Natal

**Clermont** is 'n Swart township oos van Durban, in die KwaZulu-Natalprovinsie van Suid-Afrika.

## Verwysings
Localhost

**localhost** is 'n gasheernaam wat *hierdie rekenaar* beteken. Dit word gebruik om via 'n toestel se loopback-netwerkkoppelvlak toegang te verkry tot netwerkdienste wat op die gasheertoestel loop. Aangesien van die loopback-koppelvlak gebruik gemaak word, word enige lokale netwerkkoppelvlakhardeware omseil.

Die lokale loopback-meganisme word onder andere gebruik wanneer sagteware tydens die ontwikkelingsproses getoets word sonder om deur netwerkkonfigurasies te werk. 'n Rekenaar kan byvoorbeeld gekonfigureer word om 'n webwerf te bedien, welke webwerf vanaf die gasheerrekenaar via 'n webblaaier by  bereik kan word.

Op die meeste stelsels verwys *localhost* na die IPv4- en IPv6-loopback-adresse 127.0.0.1 en ::1.

Die naam *localhost* is ook 'n gereserveerde topvlakdomeinnaam wat opsy gesit is om verwarring te voorkom met die gebruik daarvan in verwysing na 'n gasheer. Die standaarde wat deur die IETF bepaal word, beperk ook die registrasie van *localhost* as 'n tweedevlakdomeinnaam.

## Verwysings
Drummond

**Drummond** is 'n woongebied van eThekwini in KwaZulu-Natal, Suid-Afrika. Dit is geleë tussen Hillcrest en Cato Ridge, ongeveer 45 km wes van Durban langs die N3-hoofpad.

## Verwysings
Doonside, KwaZulu-Natal

**Doonside** is 'n klein kusdorpie aan die Klein-Manzimtotirivier in KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit. 

Dit is 'n gewilde vakansiebestemming aan die Indiese Oseaan, ongeveer 30&nbsp;km suidwes van Durban, tussen Amanzimtoti en Illovo Beach.

## Sien ook 
* Lys van dorpe in Suid-Afrika

## Verwysings
Illovo Beach

**Illovo Beach** is 'n klein kusoord aan die oewer van die Lovurivier (Illovorivier) in KwaZulu-Natal, Suid-Afrika. Dit vorm deel van eThekwini.

## Verwysings
Illovo, KwaZulu-Natal

**Illovo** is 'n dorpie in EThekwini in die KwaZulu-Natalprovinsie van Suid-Afrika.

Dit is 'n gewilde vakansiebestemming aan die Indiese Oseaan, tussen Winkelspruit en Karridene, 34&nbsp;km suidwes van Durban. Dit ontleen sy naam van die Lovurivier.

## Verwysings
La Mercy

**La Mercy** is 'n voorstad van eThekwini munisipaliteit, 35 km noord van Durban, Suid-Afrika. Dit huisves Durban se Koning Shaka Internasionale Lughawe.

## Verwysings
Lamontville

**Lamontville** is 'n township in eThekwini in die KwaZulu-Natalprovinsie van Suid-Afrika.

Dit is geleë aan die Umlaasrivier, langs Mobeni. Gestig in 1930 en genoem na Archibald Lamont, voormalige burgemeester van Durban.

## Sien ook 
* Lys van dorpe in Suid-Afrika

## Verwysings
Warner Beach

**Warner Beach** is 'n klein vakansiedorp suid van die Klein-Manzimtotirivier in KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit. Dit is in 1910 deur die landmeter P.A. Warner uitgelê as 'n woonarea vir regeringspensionarisse.

## Sien ook 
* Lys van dorpe in Suid-Afrika

## Verwysings
Inchanga

**Inchanga** is 'n nedersetting in KwaZulu-Natal, Suid-Afrika, ongeveer halfpad tussen Durban en Pietermaritzburg.

## Sien ook 
* Lys van dorpe in Suid-Afrika

## Verwysings
Mount Moreland

**Mount Moreland** is 'n klein gemeenskap in eThekwini municipality in KwaZulu-Natal, Suid-Afrika. Dit is effens na die binneland vanaf Umdloti geleë, 30&nbsp;km noord van die stad Durban, en slegs 2,6&nbsp;km suid van Durban se Koning Shaka Internasionale Lughawe.

Die area is bekend as 'n belangrike broeiplek vir die Europese swael 

## Verwysings
Édouard Philippe

**Édouard Philippe** (/e.dwaʁ fi.lip/) (gebore op 29 November 1970 in Rouen) is 'n Franse politikus. Hy het gedien as Eerste Minister gedien van 15 Mei 2017 tot 3 Julie 2020.

## Lewensloop 
Sy ouers was altwee leraars Frans en hy het in Bonn skoolgegaan. Hy het aan die Franse eliteskole  Sciences Po (promosie 1992) en die École nationale d'administration (promosie Marc Bloch 1995-1997) gestudeer.

Hy het sy loopbaan by die Franse Staatsraad, die ''Conseil d'État'' begin en het hom gespesialiseer in opnbare aanbestedings. As student was hy lid van die Parti Socialiste en het hy Michel Rocard bewonder, maar later verksuif hy na regs in sy politieke mening. Hy word verkeise as lid van die munisipale raad van Le Havre en wod adjunkburgemeester onder Antoine Rufenacht. Hy is belas met juridiese sake. Hy is in 2002 sonder sukses kandidaat by die verkeisings vir die nasionale parlement. Hy neem dieselfde jaar deel aan die oprigting van die UMP, 'n politieke party wat die opvolger van die RPR wil wees en wil uitgroei tot 'n groot volksparty van regs en sentrumregs. Hy wird hierdie party se direkteur-generaal, tot in 2004, toe Alain Juppé ontslag geneem het. 

Hy word vervolgens prokureur en word verkies as lid van die regionale raad van Haute-Normandie.

In oktober 2010 word hy burgemeester van Le Havre, as opvolger van Antoine Rufenacht. By die munisipale verkiesings van 2014 in Le Havre word hy met 52,04 % herkies.

Hy neem in Junie 2016 in Dresden deel aan 'n byeenkoms van die Bilderberggroep.

### Presidentsverkiesings 2017 
Philippe behoort aanvanklik tot Alain Juppé se span by die verkeisings vir die Franse presisentskap in 2017. Hy was een van sy twee woordvoerders. In die voorverkiesings word Juppé verslaan deur François Fillon en Philippe trek hom op 2 Maart 2017 terug toe die skandaal rondom Fillon ontstaan. Hy stel homself nie kandidaat vir die parlement nie, omdat dit 'n opstapeling van ampte is wat in die openbare mening ongewens is.

### Eerste Minister van Frankryk 
Hy word op 15 Mei 2017 deur die nuwe president Emmanuel Macron tot Eerste Minister van Frankryk benoem. Macron wil die tradisionele teenstellings tussen links en regs oorbrug en hy vind in Philippe 'n aantreklike kandidaat Hy treed uit as burgemeester van Le Havre en word daar deur sy adjunk op 28 Mei opgevolg.

## Sien ook 
* Kabinet-Philippe I
* Kabinet-Philippe II

## Publikasies 
Saam met Gilles Boyer het Philippe twee politieke romans geskryf:
* ''L'heure de vérité*, Parijs, Flammarion, 2007.
* *Dans l'ombre*, Parijs, Jean-Claude Lattès, 2011

## Privaatlewe 
Philippe is getrou met Édith Chabre, direkteur van die *École de droit'' van die Instituut vir politieke studies, Universiteit Parys 2.

Hy is 'n amateur-bokser.

## Verwysings 
## Bronne 
* Gaël TCHAKALOFF, *Lapins et Merveilles*, Parijs, Flammarion.

## Eksterne skakels 
* Philippe na Matignon.
* Benoem tot Eerste Minister
Klein-Sandwoestyn

duimnael|304x304px|Die Klein Sandwoestyn

Die **Klein-Sandwoestyn** ('n voorlopige biostreek), is 'n woestyn wat in Wes-Australië geleë is. Dit lê suid van die Groot -Sandwoestyn, en wes van die Gibsonwoestyn.
duimnael|303x303px|Die Klein-Sandwoestyn naby Durba Spring.|alt=
Die biostreek is oos van die Groot Noordelike Hoofweg, suid van Newman geleë, ongeveer 200&nbsp;km noord van Wiluna. Na die noorde lê die Karlamilyi Nasionale Park.

Die naam is afkomstig van sy nabygeleë ligging aan die Groot-Sandwoestyn, maar wat kleiner is as die Groot-Sandwoestyn, en soortgelyke fauna en flora en landvorms het.

Beide die Groot-Sandwoestyn en die Klein-Sandwoestyn word deur die Canning Stock-roete deurkruis.
duimnael|302x302px|Die Canning Stock-roete wat die Klein-Sandwoestyn deurkruis.|alt=
Die Mandilara inheemse bevolking word met hierdie streek verbind.

## Sien ook 
* Lys van woestyne
* Woestyn
* Groot Victoriawoestyn

## Verdere leesstof 
* Thackway, R and I D Cresswell (1995) *An interim biogeographic regionalisation for Australia : a framework for setting priorities in the National Reserves System Cooperative Program* Version 4.0 Canberra : Australian Nature Conservation Agency, Reserve Systems Unit, 1995. 

## Verwysings
Montagu-warmbron

Die **Montagu-warmwaterbron** lê in een van die skilderagtigste dele van die Wes-Kaap.

Hierdie ysterhoudende bron is 3&nbsp;km uit die middedorp van Montagu en is besonder goed ontwikkel. Dit lewer 450000 liter water per etmaal teen 44,6°C.

Alhoewel die bron agter die Kogmanskloof waarskynlik reeds in die 18de eeu aan die VOC-bewind aan die Kaap bekend was, is die dorp eers in 1852 gestig. Nadat die spoorlyn aan die einde van die 19de eeu Ashton bereik het, het die bron meer bekend geraak. Deur die jare het die bron verskeie eienaars gehad, waarvan die bekendstes Jannie Marais en die New Cape Central Railway Co. Onder die bekende gebruikers van die was was dr. D.F. Malan en dr. Danie Craven. Die vloed van 1981 het groot skade aan die bron en geboue aangerig.

Dertien kilometer van Montagu is die warmbron **Baden** (Knipes). Dit lewer water teen 'n temperatuur van 39,4°C.

## Bibliografie 
* Booyens, Bun: Bronwaters van genesing. Die tradisionele warmbron-waterkuur in ons volksgeneeskunde. Kaapstad: Tafelberg, vir die Raad vir Geesteswetenskaplike Navorsing, 1981. 
* Waring, Gerald A. en hersien deur Reginald R. Blankenship en Ray Bentall: Thermal springs of the United States and other countries – a summary. Washington: US Government Printing Office, 1965. (Geological Survey Professional Paper 492). Internet-aanlyn beskikbaar.
Umgeni Park

**Umgeni Park** is 'n noordelike voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit.

## Verwysings
Oekase

duimnael|200px|’n Voorbeeld van ’n moderne oekase: vir die aanstelling van ’n ambassadeur.

’n **Oekase** (Russies: указ, *oekaz*) was in die Russiese Ryk ’n proklamasie van die tsaar, regering of patriarg wat regsgeldig was. Dit kan ook as "edik" of "verordening" vertaal word.

## Geskiedenis 
Voor die Russiese Rewolusie (1917) is die term in Rusland gebruik vir ’n edik of verordening, geregtelik of administratief, wat die status van ’n wet gehad het. Dit is deur óf die keiser óf die senaat uitgereik. 

Ná die rewolusie is ’n verordening met ’n wye strekking deur die Sowjetregering ’n "dekreet" (декрет, *dekret*) genoem, en meer spesifieke verordenings was ’n *oekaz*. 

Volgens die grondwet van 1993 van die Russiese Federasie is ’n oekase ’n presidensiële verordening. Op die amptelike webtuiste van die Kremlin word die Engelse term *executive order* gebruik as ekwivalent. Sulke oekases het in Rusland die status van ’n verordening. Hulle kan nie regulasies van bestaande regsbronne – soos Rusland se internasionale verdrae, die grondwet, federale of streekswette – verander nie en kan deur enige van bogenoemde nietig gemaak word. Danksy Artikel 15 van die Russiese grondwet het die Europese Konvensie vir Menseregte, as ’n internasionale dokument, byvoorbeeld meer gesag as enige Russiese wet of presidensiële verordening.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Europese Konvensie vir Menseregte

Die **Europese Konvensie vir Menseregte** is ’n internasionale verdrag om menseregte en basiese vryhede in Europa te beskerm. Dit is in 1950 deur die destyds pasgestigte Raad van Europa opgestel en het op 3 September 1953 van krag geword. Alle lidlande en nuwe lede van die Raad van Europa moet die konvensie so gou moontlik aanvaar. Dit was voorheen bekend as die **Konvensie vir die Beskerming van Menseregte en Basiese Vryhede**.

Met die konvensie is die Europese Hof vir Menseregte gestig. Enigiemand wat voel sy of haar regte volgens die konvensie is deur ’n staat aangetas, kan hulle tot die hof wend. Die hof se bevindings is bindend en die betrokke staat is verplig om dit uit te voer. Die Komitee van die Ministers van die Raad van Europa monitor die uitvoering van die bevindings, veral wanneer skadevergoeding aan aansoekers betaal moet word. Dié skadevergoeding kan nogal groot wees; in 2014 het Rusland ingestem om meer as $2&nbsp;miljard aan voormalige aandeelhouers van Joekos te betaal.

Daar is verskeie protokolle wat ná 1953 uitgereik is wat van die aanvanklike regulasies wysig.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Karelsbrug

duimnael|300px|'n Uitsig oor die Karelsbrug wat ná die Tweede Wêreldoorlog vir gemotoriseerde vervoer gesluit is
duimnael|300px|Plesierbote op die Vltava (Moldau)
duimnael|300px|Die vroeë oggendure is die beste tyd om die Karelsbrug sonder die skares oor te steek

Die **Karelsbrug** (Tsjeggies: *Karlův most*) is die oudste brug oor die Vltavarivier (Duits: *Moldau*) in die Tsjeggiese hoofstad Praag wat stapsgewys tot 1402 of 1406 voltooi is en die historiese middestad met die sogenaamde Kleinkant van Praag (*Malá Strana*) verbind. Dit is genoem na Karel IV, koning van Boheme en keiser van die Heilige Romeinse Ryk, maar dra dié naam eers sedert 1870. Voorheen het dit bekend gestaan as Steenbrug (*Kamenný most*) of Praagse Brug. Die brug het deel uitgemaak van die bekroningsroete van Boheemse konings. Tans is dit een van Praag se bekendste bakens wat tot nasionale kulturele monument verklaar is.

Nadat 'n vroeëre brug, die 12de eeuse Judithbrug, in 1342 deur vloedwaters van die Vltava weggespoel is, het Karel IV in 1357 aan Peter Parler (Tsjeggiese spelwyse: Petr Parléř), die bekende Duitse boumeester wat ook die Praagse Sint-Vituskatedraal ontwerp het, die opdrag gegee om 'n nuwe brug te bou. Die brug met 'n lengte van 516 en 'n wydte van 9,5 meter, wat van sandsteenblokke gebou en aan albei kante met torings versterk is, is tussen 1683 en 1928 met dertig standbeelde versier wat heiliges uitbeeld. Die bekendste van dié skulpture, wat op die brugpilare geplaas is, is dié van Sint Johannes van Nepomuk (omstreeks 1345–1393), die nasionale heilige van Tsjeggië.

Historiese bronne verskil oor die presiese voltooiingsdatum. Die brug kon blykbaar reeds voor 1380 oorgesteek word en het in 1378 volgens oorlewering deel uitgemaak van Karel IV se lykstoet. In 1390 is die brugtoring voltooi, terwyl boubedrywighede voortgeduur het tot in 1402 of 1406.

## Verwysings
Gerrie Nel

**Gerhard C. "Gerrie" Nel** (* 1961) is 'n Suid-Afrikaanse advokaat wat bekendheid verwerf het vir sy rol as staatsaanklaer in diens van die Nasionale Vervolgingsgesag (NVG). Hy was voorheen hoof van die Direktoraat van Spesiale Operasies, ook bekend as die Skerpioene.

## Loopbaan 
Nel het in 1979 aan die Hoërskool Piet Potgieter in Potgietersrus gematrikuleer en daarna aan die Universiteit van Pretoria in die regte studeer.

Nel het in 1984 as aanklaer begin werk. Hy was Gauteng se streekshoof van die NVG se Direktoraat van Spesiale Operasies (Skerpioene) sake-eenheid vanaf die stigting in 1999 tot die ontbinding in 2009.

Nel was die hoofaanklaer in die 2014-verhoor van Oscar Pistorius vir die moord op Reeva Steenkamp en verskeie vuurwapenverwante aanklagte.

## Arrestasie 
Nel is in Januarie 2008 by sy huis in Pretoria voor sy vrou en kinders deur 'n groep van 20 polisiebeamptes in hegtenis geneem op aanklagte van bedrog, regsverydeling en meineed. Die aanklagte is kort daarna in die Pretoriase streekshof teruggetrek.

## Bedanking uit die Nasionale Vervolgingsgesag 
Drie dae voor Nel se bedanking uit die NVG het die hoof van die NVG, Shaun Abrahams, ondersoek gelas na Gerrie Nel en ander senior staatsaanklaers in verband met bewysstukke wat kwansuis vervals sy.

## Stoei 
Nel het eens op 'n provinsiale vlak in stoei meegeding. Hy onderrig kinders in stoei in die aande.

## Toekennings 
* 2012 – Vereniging van Staatsadvokate Ukugqwesa Aanklaer van die Jaar
* 2012 – Internasionale Vereniging van Aanklaers Spesiale Prestasie

## Verwysings
Bell P-39 Airacobra

Die **Bell P-39 Airacobra** was 'n vegvliegtuig wat deur die Amerikaanse Lugmag gebruik is tydens die Tweede Wêreldoorlog. Dit was 'n eensitplek, monovlerk vliegtuig en die eerste vegvliegtuig wat met 'n driewiel (instede van 'n stertwiel) raamwerk gebou is. Die motor was agter die kajuit van die vlieënier geïnstalleer, omrede daar 'n groot 37 mm kanon is wat deur die skroef se naaf skiet; tewens die hele vliegtuig was rondom die kanon ontwerp.

Die eerste bestelling is van die Franse Lugmag ontvang, maar na die oorgawe van Frankryk is dit aan die Britse Lugmag afgelewer. Die *Airacobra* is in Februarie 1941 deur die *United States Army Air Forces* in diens gestel. In September 1941 is 601 Eskader van die Britse Lugmag met die *Bell P-39 Airacobra* toegerus. 

Die *Airacobra* was egter nie met 'n turboaanjaer toegerus nie, wat sy verrigtingsvermoë negatief beïnvloed het. Die vliegtuig is dus van Oktober tot Desember 1941 net vir grondaanvalle gebruik deur die Britse Lugmag. Die *USAAF* het egter die vliegtuig met 'n redelike mate van sukses in Noord-Afrika gebruik. Daar is ook 5&nbsp;000 van die vliegtuie aan Rusland verskaf, wat dit gebruik het vir grondaanvalle.

Van 1942 tot 1944 was die *Airacobra* tesame met die *Curtiss P-40 Warhawk* die voorste vegters vir die *USAAF*.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Brewster F2A Buffalo

Die **Brewster F2A Buffalo** was 'n vegvliegtuig wat deur die Amerikaanse Vloot gebruik is tydens die Tweede Wêreldoorlog. Dit was 'n enkelsitplek, enkelmotorige vliegtuig en was die eerste monovlerkvliegtuig van die Amerikaanse Vloot. Van die aanvanklike bestelling van 54 is slegs 11 deur die Amerikaanse Vloot gebruik, die res is aan die Finse Lugmag verkoop. Verdere bestellings is bevredig met die aflewering van die F2A-2 en die swaarder bewapende F2A-3 modelle. Die Amerikaanse Marinierskorps het die vliegtuig onsuksesvol gebruik in die eerste Slag van Midway waar 13 van 19 vliegtuie afgeskiet is.

Bestellings is ook geplaas deur die Britse Lugmag sowel as die Nederlandse Oos-Indies. Nadat bevind is dat die vliegtuig verouder is in Europa, is die meeste van hulle in die Verre Ooste gebruik waar hulle oordonder is deur die Japannese vegvliegtuie. Die *Brewster F2A Buffalo* se nadele was sy massa, swak hantering en algemene onstabiliteit. Ten spyte hiervan het die *Buffalo* tog daarin geslaag om 30 vliegtuie af te skiet net voordat Singapoer ingeneem is deur die Japannese. Slegs in Finland kon die *Buffalo* daarin slaag om gesag af te dwing teen die Sowjet Lugmag tydens die Winteroorlog.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Interpol

duimnael|Lidlande van Interpol

Die **Internasionale Polisie-Organisasie** of **INTERPOL** (Engels: *International Criminal Police Organization*, Frans: *Organisation internationale de police criminelle*), is 'n intergoewermentele organisasie wat internasionale polisiesamewerking fasiliteer. Interpol is in 1923 as die **Internasionale Kriminele Polisie-Kommissie** (**ICPC**) gestig; dit het INTERPOL as telegrafiese adres in 1946 gekies, en is as 'n algemene naam vir die organisasie in 1956 begin gebruik.

## Verwysings 
## Eksterne skakels 
*
394 v.C.

## Gebeure 
*Xenofon kan uit ballingskap na Athene terugkeer.
*Die Romeine verower die Etruskiese stad Falerii.

## Geboortes 
*

## Sterftes 
* 
## Verwysings
465 v.C.

## Gebeure 
*Thasos word die tweede eiland wat probeer om die Atheense Liga te verlaat. Die Atheners dwing ook hulle tot oorgawe.

## Geboortes 
* 
## Sterftes 
* 
## Verwysings
447 v.C.

## Gebeure 
*Perikles wil Athene verfraai en begin met die bou van die Parthenon.

## Geboortes 
* 
## Sterftes 
* 
## Verwysings
462 v.C.

## Gebeure 
*Die demokratiese party onder leiding van Efialtes en Archestratus het sukses met hulle hervormings in Athene. Die Areopagus verloor die meeste van sy magte, behalwe die regspraak in geval van moord. Die aristokrate verloor hiermee die laaste politieke mag in die stad.

## Geboortes 
* 
## Sterftes 
* 
## Verwysings
365 v.C.

## Gebeure 
*Perdikkas III van Makedonië vermoor vir sy regent Ptolemaios van Aloros en word koning.
*Philippus wie as gyselaar in Thebe vasgehou is, keer na Makedonië terug. 

## Verwysings
368 v.C.

## Gebeure 
*Laat somer - Alexander II van Makedonië word vermoor.
*Ptolemaios van Aloros word regent vir die jong Perdikkas. 
*Pelopidas val Makedonië binne en Ptolemaios en sy manne trek hem te gemoet. Ptolemaios smeek vir Pelopidas om genade en gee Thebe ongeveer 80 gyselaars, waardonder Perdikkas se broer Philippus

## Verwysings
172 v.C.

## Gebeure 
*Daar is opnuut oorlog tussen die Romeine en Makedonië (Die Derde Masedoniese Oorlog)
*'n Priester uit die Bilga familie koop die hoëpriesterskap van Jerusalem van die Seleukiede. Sy Joodse naam is onbekend, maar hy word Menelaus genoem.
## Verwysings
Marcus Furius Camillus

duimnael|Marcus Furius Camillus
**Marcus Furius Camillus** was 'n nasionale held van die Romeinse Republiek. Hy was sesmaal konsulêre tribuun, eenmaal sensor en vyfmaal diktator.

Hy het in 429 v.C. in die oorlog teen die Auquii en Volsci gedien. Toe hy met 'n spies in sy dybeen getref word, trek hy dit uit en veg voort. 

In 396 word hy diktator om 'n einde te maak aan die beleëring van Veii wat glo al sewe jaar duur. Hy plunder die stad en die stad se Juno-beeld en plaas dit in die tempel van Juno Regina wat hy gebou het. In 391 word hy beskuldig dat hy net 1/10 van die buit van Veii aan Apollo geoffer het, en hy gaan vrywillig in ballingskap. Die volgende jaar val Brennus se Galliërs Rome aan. Camillus kom die stad onverwags te hulp. In 365 het 'n epidemie uitgebreek waarin hy dood is.

## Kyk ook 
* Volkstribuun

## Verwysings
Pedirkawoestyn

duimnael|Kaart wat die ligging van die Pedirkawoestyn aandui.

Die **Pedirkawoestyn** is 'n klein  Australiese woestyn, wat ongeveer 100&nbsp;km noord-wes van Oodnadatta en 250&nbsp;km noord-oos van Coober Pedy in Suid-Australië geleë is. Die Witjira Nasionale Park en Mount Deane is net noord van die woestyn geleë.

Die woestyn is klein, en beslaan ongeveer 1250&nbsp;km², en vorm deel van die Finke biostreek. Die duine in die woestyn is laag, wyd-gespasieer, parallel aan mekaar en geërodeer.

Alhoewel die woestyn nie baie aantreklik is vir beweiding nie, word dit al meer ontwikkel.

## Verdere artikels 
* Lys van woestyne
* Klein Sandwoestyn
* Groot Victoriawoestyn
## Verwysings 
## Eksterne Skakels 
* Pedirka Desert at Bonzle
Hokkiekabouter

duimnael|250px|'n Standaard hokkiekabouter

'n **Hokkiekabouter** is 'n ronde skyf wat gewoonlik van rubber gemaak word wat dieselfde funksies dien as 'n bal in balsporte. Die bekendste gebruik van hokkiekabouters is in yshokkie, 'n bekende internasionale sport.
Sturt Klipwoestyn

duimnael|294x294px|Sturt Klipwoestyn
Die **Sturt Klipwoestyn** (voorheen bekend as *Sturt se Klipwoestyn*) is 'n area in die noordoostelike hoek van Suid-Australië en die suidwestelike hoek van Queensland.

Charles Sturt het in 1844 die gebied dié naam gegee terwyl hy op 'n ekspedisie was om 'n binnelandse see te vind wat hy geglo het in die middel van Australië lê. Die naam kom van die klippe wat sy perd mank laat loop het, en die hoewe van die vee wat hy saamgeneem het afgeslyt het.

Die Sturt Klipwoestyn lê op die Gasonkoepel, wat tussen die duinevelde van die Simpsonwoestyn na die weste, en die Strzeleckiwoestyn na die suidooste toe lê, terwyl die Tirariwoestyn lê na die suid-weste lê.

## Landskap 
duimnael|295x295px|Voorbeeld van 'n gibber-vlakte.
'n Groot gedeelte van die landskap word deur oppervlakke met nou-gespasieerde keistene (wat woestynplaveisel of gibber-vlaktes genoem word) bedek. Sturt het voorgestel dat die nou-gespasieêrde keistene (Engels: cobbles) die resultaat was van seestrome wat oor 'n antieke seevloer gestroom het. Dit is egter verkeerd, aangesien die gibber-vlaktes afkomstig is van woestynsandsteenlae wat oorspronklik die area bedek het, en deur die weer verweer is, met slegs die harde gedeeltes wat oorgebly het.
duimnael|294x294px|Voorbeeld van gilgai.
Beide ronde en trapsgewyse gilgai (klein, nie-standhoudende mere) kom in die woestyn voor.

## Ekologie 
Die Sturt Klipwoestyn vorm deel van die Tirari-Sturt Klipwoestyn ekostreek. Die woestyn is die tuiste van die Kowari, 'n vleisvretende buideldier (Engels: marsupial). Die Kowari leef in die sandduine, gronderige areas en tydelike moerasareas wat verspreid tussen die gibber voorkom.

## Verwysings 
## Eksterne Skakels 
* Works by Charles Sturt at Project Gutenberg
* Natural history of Sturt Stony Desert
Cato Ridge

**Cato Ridge** is 'n woongebied van eThekwini in KwaZulu-Natal, Suid-Afrika. Dit is geleë langs Hillcrest, ongeveer 52 km wes van Durban met die N3-hoofpad.

## Verwysings
The Baths

duimnael|Victoriaanse huis by *The Baths*, naby Citrusdal in die Olifantsriviervallei, Wes-Kaap, Suid-Afrika.

**The Baths** (ook **Die Bad** genoem) is 'n warmwaterbron naby Citrusdal.

Hierdie bron lê waar 'n nou kloof doodloop by , op die westelike oewer van die Olifantsrivier  en 14&nbsp;km suid van die dorp. Die kloof is dig begroei met inheemse bome. Daagliks lewer die bron  water teen 42.8°C. Die water is smaakloos.

Die terrein rondom die bron is goed ontwikkel. Daar is swembaddens, rotspoele, vakansiehuise, kampeerplekke, wandelpaaie, 'n winkel en 'n restaurant.

In Oktober 1773 het die Sweedse plantkundige Carl Pehr (Peter) Thunberg en die Skotse reisiger, tuinier en plantversamelaar Francis Masson die bron besoek. Vroeg in die 19de eeu is hulle gevolg deur Jacob Abraham de Mist en Hinrich Lichtenstein in Oktober 1803 en die Wesleyaanse Metodiste-sendeling eerw. Barnabas Shaw in 1818.

## Bibliografie 
* Booyens, Bun: Bronwaters van genesing. Die tradisionele warmbron-waterkuur in ons volksgeneeskunde. Kaapstad: Tafelberg, vir die Raad vir Geesteswetenskaplike Navorsing, 1981. 
*Waring, Gerald A. en hersien deur Reginald R. Blankenship en Ray Bentall: Thermal springs of the United States and other countries - a summary. Washington: US Government Printing Office, 1965. (Geological Survey Professional Paper 492). Internet-aanlyn beskikbaar.
* www.thebaths.co.za
Karlovy Vary

**Karlovy Vary** (Duits: **Karlsbad**, vroeër ook *Carlsbad*), geleë in die weste van Tsjeggië, is een van die bekendste en mees tradisieryke hersteloorde ter wêreld. Saam met twee ander hersteloorde – Františkovy Lázně (*Franzensbad*) en Mariënbad (Tsjeggies: *Mariánské Lázně*, Duits: *Marienbad*) – vorm Karlovy Vary die hartland van die sogenaamde Wes-Boheemse Driehoek van Mineraal- en Warmbaddens. Die stad met 'n bevolking van meer as 49&nbsp;000 is in 'n nou vallei by die Teplárivier se monding in die Ohře (Duits: *Eger*) geleë. Voor die Tweede Wêreldoorlog was Karlsbad se bevolking nog merendeels Duitssprekend.

[duimnael|links|Karlovy Vary se beroemde warmwaterfontein, wat tot 12&nbsp;m omhoog spuit en sy oorsprong in 'n breuk in die [aardkors het, 2&nbsp;000 meter benede die aardoppervlak, getuig van vulkanisme in die gebied. In die kollonades langsaan word die helende water gratis aan besoekers bedien wat tussen vier temperature mag kies]]
Die huidige stad se oorspronge strek terug tot in die 14de eeu. Volgens historiese oorlewerings het Karel IV, koning van Boheme en keiser van die Heilige Romeinse Ryk, tydens 'n jag op die warmbronne afgekom (een van sy jaghonde het per ongeluk daarin beland) en hier 'n nedersetting laat vestig wat sy naam sou dra en waaraan nog in sy eerste bestaansjaar, op 14 Augustus 1370, stadstatus toegeken is. 'n Ouer nedersetting, Wary of Vary, het hier of naby egter sedert die 10de eeu of selfs vroeër bestaan. Die warmbaddens was reeds in die 16de eeu uiters gewild by welvarende adellike families. As gevolg van brandrampe en oorstromings het min geboue uit dié tydperk bewaar gebly. So dateer die meeste van Karlsbad se argitektoniese besienswaardighede uit die stad se bloeitydperk in die 18de en 19de eeu.

Die oorheersende argitektoniese style is Neobarok en Neorenaissance. Twee Weense argitekte, Ferdinand Fellner en Hermann Hellmer, was meer as twee dekades in die destydse Karlsbad werksaam. Die prestigieuse projekte, wat hulle hier verwesenlik het, sluit die Grandhotel Pupp, die Keiserbadhuis (*Kaiserbad*), die stadskouburg, die Parkkollonades en die uitkyktoring Goetheblick in.

In 2021 is Karlovy Vary deur Unesco as wêrelderfenisgebied onder die sambreelterm "Historiese spa's van Europa" gelys, saam met Františkovy Lázně en Mariënbad (albei Tsjeggië); Spa (België); Baden bei Wien (Oostenryk); Bad Ems, Baden-Baden en Bad Kissingen (Duitsland); Vichy (Frankryk); Montecatini Terme (Italië); en Bath (Verenigde Koninkryk).

## Verwysings 
## Eksterne skakels 
*  
*  Amptelike webwerf
Hendrik Venter

Ds. **Hendrik Bernardus Venter** (distrik Burgersdorp, Kaapkolonie, 11 Februarie 1847 – plaas Rosslyn, distrik Barkly-Oos, datum onbekend) was van 1880 tot 1887 die eerste predikant van die Gereformeerde kerk Barkly-Oos, waarna hy uit die amp bedank het.

duimnael|links|270px|Ds. Venter, sy vrou, Margaretha Johanna Maria (gebore Lessing), en hul dogter, Fransina Margaretha.

Hendrik Bernardus Venter, gebore presies 12 jaar voor die stigting van die Gereformeerde Kerk op 11 Februarie 1859 te Rustenburg,  was ’n seun van Hendrik Stephanus Venter en Levina Catharina Kruger. Sy geboorteplek word aangedui as die distrik Burgersdorp, maar destyds het Albert (soos die distrik bekendstaan) ’n veel groter gebied as tans beslaan, wat beteken sy ouers se plaas kon in die latere distrik Barkly-Oos gewees het. Met die stigting van Barkly-Oos se Gereformeerde gemeente in 1871 was Venter onderwyser op die plaas Strydfontein aan huis van H.G.L. Kruger. In 1872 is hy ingeskryf as student aan die Teologiese Skool Burgersdorp, want pas drie jaar vantevore gestig is. In 1880 het hy sy eerste enigste beroep aangeneem, dié na Barkly-Oos. Intussen is getroud met Margaretha Johanna Maria Lessing. Hul dogter (blykbaar enigste kind), Fransina Margaretha, is op 10 Oktober 1883 gebore, op pres. Paul Kruger, ’n Gereformeerde ook geboortig uit Noordoos-Kaapland, se 58ste verjaardag.

Die tydperk van ds. Venter se bediening in Barkly-Oos was vrugbaar in die opsig dat die gemeente steeds gegroei het en gedurende die sewe jaar 'n nuwe kerkgebou sowel as 'n nuwe pastorie opgerig is. Maar nadat op 16 Augustus 1887 'n klagskrif teen hom voor die kerkraad gelê is, het hy op 25 Augustus 1887 sy bedanking as herder en leraar by die kerkraad ingedien. In die brief waarin hy sy ontslag as predikant aanvra, voer hy die volgende redes daarvoor aan (uit die Nederlands vertaal): "Die redes wat my hiertoe beweeg, is die liefde wat ek vir die Gereformeerde Kerk het en daar ek merk dat ek nie aan almal voldoening gee nie en ek liewer terugtree tot bewaring van die gemeente. Terwyl ek verder verklaar dat ek tot die besluit gekom het onder biddende opsien tot die Groot Herder en vertrou dat u my en die myne steeds sal gedenk". 

Omdat daar destyds 'n nypende tekort aan opgeleide onderwysers was, het hy daarna tot die onderwys teruggekeer en baie jare lank skoolgehou in die distrik van Barkly-Oos op Rosslyn, die plaas van sy swaer, waar hy ook oorlede en begrawe is. 

## Bronne 
*  Smit, ds. P.A. (red.). *Die Gereformeerde kerk Barkly-Oos Gestig 4 Augustus 1871, op die plaas Strydfontein. Gedenkalbum by geleentheid van die eeufees.* Barkly-Oos: Eerwaarde kerkraad van die Gereformeerde kerk Barkly-Oos.
Grafiet

**Grafiet** is mineraal. Dit bestaan uit koolstof en is  die mees stabiele allotroop van hierdie element.  Grafiet word in grafitiese skis op aarde aangetref en dit is ook in meteoriete en maanstene gevind.

## Struktuur 
Dit het 'n gelaagde heksagonale struktuur. Die lae bestaan uit seshoekige koolstofringe, wat se chemiese binding vergelyk kan word met molekulêre verbindings soos benseen of naftaleen. Die binding in die lae is sterk. Die lae is gewoonlik gestapel as -A-B-A-B-. Dit is die 2H-grafietstruktuur wat die argetipe is van die strukturbericht-klassifikasie se A9-struktuur. Daar word nogtans ook 'n romboëbriese weergawe aangetref wat 'n -A-B-C-A-B-C- volgorde het. Sy eenheidsel is groter: a = 2.456 Å, c = 10.044 Å, ruimtegroep Rm. Hierdie fase word 3R-grafiet genoem. Die binding tussen die lae is hoofsaaklik dispersiekragte (vanderwaalskragte) en is swakker. Hierdeur kan die lae maklik oor mekaar skuif. Grafiet word dan ook soms as smeermiddel aangewend.

Grafiet is 'n halfmetaal en het taamlik goeie elektriese geleiding.

## Verwysings 
## Eksterne skakels 
*
Strzeleckiwoestyn

duimnael|370x370px|Die Strzeleckiwoestyn in Suid-Australië
Die **Strzeleckiwoestyn** /tʃəˈlɛtski/ is in die verre noordelike streek van Suid-Australië, suid-wes Queensland en westelike New South Wales geleë. Dit lê noord-oos van die Lake Eyre kom, en noord van die Flinders Bergreeks. Twee ander woestyne, die Tirariwoestyn en die Simpsonwoestyn, lê ook in die Lake Eyre Kom.

Die woestyn beslaan 80,250&nbsp;km², en is die sewende grootste woestyn in Australië.

Die Dingo draadlyn, Birdsville pad, Strzelecki pad, Diamantinarivier, Cooperspruit (Engels:Cooper Creek) en die Strzeleckispruit loop alles deur die woestyn.

Die woestyn word gekenmerk deur uitgebreide duinvelde, en is die tuiste van drie wildernis areas.

Die Strzeleckiwoestyn is deur Charles Sturt na die Poolse ontdekkingsreisiger Edmund Strzelecki vernoem. Edmund Strzelecki was die eerste nie-inheemse ontdekkingsreisiger in die area, en is kort daarna deur die ongeluk belaaide Burke en Wills ekspedisie gevolg.
duimnael|370x370px|Kaart wat die ligging van die Lake eyrekom aandui.
Groot gedeeltes van die woestyn word in die Strzelecki Streeksreservaat in Suid-Australië bewaar, en verdere gedeeltes van die oostelike seksie word in die Sturt Nasionale Park in New South Wales bewaar. 'n Bevolking van die bedreigde Dusky Hopping muis woon in hierdie woestyn.

Die Cobbler Sandheuwels (Engels: Cobbler Sandhills) naby  Lake Blanche is 'n gedeelte van die Strzeleckiwoestyn waar die duine vervang is met klein ge-êrodeerde knolle, wat meestal met plantegroei aan die bokant bedek is.

Vroeë pogings om hierdie gedeeltes met voertuie te kruis was baie moeilik, en die naam Cobbler Sandheuwels verwys na die skape wat die moeilikste was om te skeer (bekend as "Cobblers").

## Sien ook 
* Lys van woestyne
* Woestyn
* Groot Victoriawoestyn
* Groot Sandwoestyn
* Klein Sandwoestyn
* Sturt Klipwoestyn
* Tirariwoestyn
* Tanamiwoestyn
* Pedirkawoestyn

## Verwysings
Granaatsteen

:*Hierdie artikel handel oor die halfedelsteen. Vir die plant en sy vrug, sien pomegranaat.*

**Granaat** is 'n groep minerale met dieselfde kubiese struktuur. Van die lede is almandiet, piroop, spessatiet, andradiet, grossulariet en uvaroviet.  Granate word gewoonlik as halfedelstene beskou omdat hulle hardheid gewoonlik 7  of minder is.

## Aanwendings 
Granaat is hard genoeg dat dit talle aanwendings in die tegniek het. In die Verenigde State word dit hoofsaaklik as 'n skuurmiddel gebruik, veral vir waterstraalsny.

## Vorming 
Granate word veral gevorm naby konvergente plaatrande waar aluminiumryke skalie onder hoë druk en hoë temperature metamorfose ondergaan.

Die grootte van die eenheidsel wissel afhanklik van watter element die drie soorte holtes beset. Die volgende tabel gee 'n idee van die verskeidenheid aan elemente wat 'n granaatstruktuur kan oplewer. Hierdie gegewens is gebaseer op *sintetiese* granate met 'n bekende, vaste samestelling. Natuurlike granate kan baie wissel in hulle samestelling. Hulle is gewoonlik mengkristalle. Chemiese ontleding van 'n bepaalde grossularietkristal het byvoorbeeld die samestelling {Ca2,84Mg0,18}[Al1,63Fe0,25Mg0,11Ti0,02](Si2,96Al0,06)O12 opgelewer.

Die tabel hierbo bevat nie alle elemente wat in 'n granaatstruktuur ingebou kan word nie. Litium, natrium koper en sink kan byvoorbeeld ook daarin aangetref word. Die optiese en magnetiese eienskappe van 'n granaat hang sterk af van watter elemente dit bevat en in watter holtes hulle teenwoordig is. Yster kan byvoorbeeld in al drie holtes gevind word. Suiwer yttriumaluminiumgranaat is byvoorbeeld kleurloos en diamagneties, maar as 'n deel van die yttrium deur neodimium vervang word, kry die kristal 'n kleur en word dit paramagneties. Sulke kristalle word dikwels in lasers aangewend.

## Verwysings
Gibsonwoestyn

duimnael|360x360px|'n Kaart wat die ligging van die Gibsonwoestyn aandui.

Die **Gibsonwoestyn** is 'n voorlopige Australiese biostreek, wat 'n groot droë areas in Wes-Australië bedek en nog feitlik ongeskonde is. Dit is die vyfde grootste woestyngebied in Australië, en bedek 'n oppervlak van ongeveer 155&nbsp;000&nbsp;km².

## Ligging en beskrywing 
duimnael|359x359px|'n Foto in die Gibsonwoestyn.
duimnael|361x361px|Die Gibsonwoestyn.

Die Gibsonwoestyn is tussen die brak (Engels: saline) Disappointmentmeer en Macdonaldmeer langs die Steenbokskeerkring geleë. Dit lê suid van die Groot Sandwoestyn, oos van die Klein Sandwoestyn en noord van die Groot Victoriawoestyn.

Die hoogte bo seespieël styg tot net bo 500&nbsp;m op plekke. Vroeë Australiese ontdekkingsreisigers soos Earnest Giles het aangeteken dat groot gedeeltes van hierdie woestyn gekenmerk word deur gruisbedekte areas, met yl grasse, groot areas met golwende rooi sandvlaktes en duinvelde, lae rotsagtige en gruiserige riwwe asook heelwat hoërliggende gedeeltes met 'n hoë mate van lateriet vorming. Die sanderige grond van die lateritiese bokhael vlaktes is ysterryk.

Verskeie geïsoleerde soutwater mere kom in die sentrale gedeelte voor, en na die suid-weste volg 'n reeks klein mere die palaeo-dreinerings netwerk. Grondwater bronne sluit gedeeltes van die Officerkom en die Canningkom in.

Reënval in die Gibsonwoestyn wissel tussen 200 en 250&nbsp;mm per jaar, terwyl verdampingstempos in die omgewing van 3600&nbsp;mm per jaar is. Die Gibsonwoestyn is oor die algemeen warm, met somertemperature wat to bokant 40°C styg. Die wintertemperature wissel van ongeveer 18°C gedurende die dag tot ongeveer 6°C snags.

## Geskiedenis 
Die Gidsonwoestyn is deur Ernest Giles na Alfred Gibson vernoem. Alfred Gibson was 'n lid van Ernest Giles se 1874 ekspedisie, wat verdwaal het, en aangeneem word dat hy dus hier gesterf het.

## Sien ook 
* Lys van woestyne
* Groot Sandwoestyn
* Klein Sandwoestyn
* Groot Victoriawoestyn
* Wes-Australië

## Verwysings 
## Verdere leesstof 
* Thackway, R and I D Cresswell (1995) *An interim biogeographic regionalisation for Australia : a framework for setting priorities in the National Reserves System Cooperative Program* Version 4.0 Canberra : Australian Nature Conservation Agency, Reserve Systems Unit, 1995. 

## Eksterne skakels 
* Gibson Desert 1997 ; a photo album of the Gibson Desert by Stuart Jackson, Verified 2006-01-23
* Across Australia Motorbike Tour
Erik Chisholm

**Erik Chisholm** (1904–1965) was ’n Skotsgebore pianis, dirigent en komponis. Hy staan as "Skotland se verlore komponis" bekend en het ’n belangrike en verrykende invloed op Suid-Afrikaanse klassieke musiek gehad.  Van 1946 tot met sy dood was hy musiekdirekteur van die Kollege vir Musiek aan die Universiteit van Kaapstad. Chisholm het veral Skotse musiek in sy komposisies verwerk en kan in die opsig met Béla Bartók vergelyk word, wat Hongaarse volksmusiek in sy komposisies verwerk het.

## Lewensloop 
Erik William Chisholm is op 4 Januarie 1904 in Glasgow, Skotland gebore. Sy ouers was John Chrisholm en Elizabeth McGeachy Macleod. Hy het van jongs af gesondheidsprobleme gehad en verlaat skool op 13. Teen daai tyd was sy (klein) komposisies reeds gewaardeer en uitgegee. Later neem hy klavierlesse by die Royal Scottish Academy of Music and Drama en studeer orrel aan die Katedraal van Glasgow. Ná lesse by Leff Pouishnoff vertrek Chisholm na Kanada, Nova Scotia, New Glasgow, waar hy 'n orrelis en koorleier in die Westminster Presbiteriaanse Kerk word.

'n Jaar later is Chisholm weer terug na Glasgow om die orrel in die Barony Kerk te speel en privaat lesse te gee. Omdat hy nie 'n skooldiploma gehad het, nie kon hy nie aan 'n universiteit studeer nie. Met steun van sy toekomstige vrou, Diana Brodie, en haar musikale vriende kry hy uiteindelik in 1928 vrystelling om aan die Universiteit van Edinburgh te studeer. Hy gradueer daar in 1934 onder Donald Tovey. Ondertussen het hy die Vereniging vir Skotse Ballet gestig en ook resensies vir twee twee koerante, die Glasgow Weekly Herald en Scottish Daily Express, gedoen. In 1930 word hy 'n dirigent by die Glasgow Grand Opera.

In die 1930's kom sy Skotse agtergrond na vore in die titels wat hy aan sy werke gee: *Pibroch Pianoconcert* (1930); *Straloch*, suite vir orkes (1933) en die sonate *An Riobhan Dearg* (1939). In 1933 was hy die solis in sy eie *pianoconcert nr. 1*, waarvan die première in Amsterdam plaasgevind het. Sy Britse premières sluit in die van *Idomeneo* van Mozart (1934); *Les Troyens* van Hector Berlioz (1935) en *Béatrice et Benedict* (Berlioz) in 1936. Hy was by talle musikale organisasies betrokke en was onder andere die musikale direkteur van die *Celtic Ballett*, waarvoor hy ook ballette gekomponeer het (byvoorbeeld: *The Forsaken Mermaid*).

Vanweë sy swak gesondheid (oë en verbuigde arm) kon hy nie gedurende die Tweede Wêreldoorlog diens doen nie, maar hy het wel uitvoerings vir die troepe gelewer. So beland hy in Italië en Suidoos-Asië (1943–1945). Gedurende dié tyd het hy 'n multikulturele orkes in Indië gestig en die Simfonie-orkes van Singapoer tot stand gebring. Intussen is hy 'n tweede keer getroud – met Lillias, die dogter van komponis Francis George Scott. In 1946 arriveer hy in Suid-Afrika, waar hy as 'n professor in musiek aan die Universiteit van Kaapstad aangestel is.

Chisholm is op 8 Junie 1965 in Kaapstad oorlede. Hy het meer as honderd werke oor sy lewe gekomponeer.

## Verwysings
Tanamiwoestyn

duimnael|'n Woestynpad
duimnael|Die Tanamiwoestyn op 'n kaart van Australië.

Die **Tanamiwoestyn** is 'n woestyn wat in die noordelike area van Australië geleë is, en oor Wes-Australië en die Noordelike Gebiede strek.
Die streek het 'n klipperige terrein, met klein koppies. The Tanami was hier Noordelike Gebied se laaste onontdekte gebied , en is tot goed in die twintigste eeu nie heeltemal deur Australiërs van Europese afkoms ontdek nie. Die Tanami spoorpad kruis hierdie area.
Daar word vermoed dat die naam Tanami afgelei is van die verdraaiing van die Walpiri naam vir die area, 'Chanamee', wat rofweg vertaal "sterf nooit" beteken. Dit verwys na rots gate in die woestyn wat volgens oorlewering nooit droogloop nie.
Die Tanamiwoestyn word geklassifiseer as 'n voorlopige Australiese biostreek, wat 25 997 277 hektaar beslaan.

## Biologiese belangrikheid 
Volgens Australiese regeringskommisies, is die Tanamiwoestyn baie uniek en een van die belangrikste biologiese areas in Australië, aangesien dit skuiling bied aan verskeie skaars en bedreigde spesies van Australië.
Spesies wat gevind word sluit die volgende in:
* (*Pseudomys nanus*)
* (*Pseudomys delicatulus*)
* (*Planigale ingrami*)
Belangrike voëlspesies sluit in:
* Grys valk (*Falco hypoleucos*)
* (*Rostratulas*)
* Gespikkelde eend (*Stictonetta naevosa*)

## Plaaslike Inheemse Volke 
Die Kukatja en Walpiri stamme bly in hierdie area, terwyl die Tjurabalan op die grense bly.

## Suidelike-Tanami Inheemse Beskermde Gebied 
10 000 000 Hektaar (38% van die woestyngebied) is in Julie 2012 as 'n inheemse bewaringsgebied verklaar.

## Notas 
## Verwysings 
* Kelly, Kieran, (2003) '' Tanami : on foot across Australia's desert heart* Sydney : Pan Macmillan Australia, 2003. 
* Thackway, R and I D Cresswell (1995) *An interim biogeographic regionalisation for Australia : a framework for setting priorities in the National Reserves System Cooperative Program'' Version 4.0 Canberra : Australian Nature Conservation Agency, Reserve Systems Unit, 1995. 

## Eksterne Sskakels 
* Australian government paper on environmental conditions
Chinese See

duimnael|Suid-Chinese See
duimnael|Oos-Chinese See

Die **Chinese See** of **Sjinese See** is die westelike deel van die Stille Oseaan al langs die kus van China en Viëtnam. Dit word in verder verdeel in die:

* Suid-Chinese See
* Oos-Chinese See

## Verwysings
Warmwaterberg

**Warmwaterberg** is 'n warmwaterbron geleë tussen Barrydale en Ladismith in die Klein Karoo.

Die bron is 31&nbsp;km van Barrydale, by 33° 45' 55″ suid en 20° 54' 3″ oos en 500&nbsp;m bo seevlak. Dit is hoog teen Warmwaterberg.

In die oog is die watertemperatuur 45,6°C en daagliks lewer dit sowat 790 000 liter water. Dit bevat yster en mangaan en is effens bruin van kleur. Rondom hierdie oase is die plantegroei maar karig. Somertemperature styg soms baie hoog.

Dit is die tweede warmbron in Suid-Afrika waar 'n rusoord ingerig is. Die ontwikkeling het in 1886 begin en bekende besoekers uit die verlede was sir Walter Hely-Hutchinson en dr. D.F. Malan. Tans is daar nog sober bad- en oornaggeriewe beskikbaar.

## Plantegroei 
Op die Warmwaterberg word 'n dwergvorm van *Adromischus leucophyllus* aangetref.

## Bibliografie 
* Booyens, Bun: Bronwaters van genesing. Die tradisionele warmbron-waterkuur in ons volksgeneeskunde. Kaapstad: Tafelberg vir die Raad vir Geesteswetenskaplike Navorsing, 1981. 
*Waring, Gerald A. en hersien deur Reginald R. Blankenship en Ray Bentall: Thermal springs of the United States and other countries - a summary. Washington: US Government Printing Office, 1965. (Geological Survey Professional Paper 492). Internet-aanlyn beskikbaar.
Mariënbad

**Mariënbad** (Duits: *Marienbad*; Tsjeggies: *Mariánské Lázně*, [ˈmarɪˌaːnskɛː ˈlaːzɲɛ]) is 'n stad en hersteloord in Wes-Boheme, Tsjeggië, met 'n bevolking van sowat 13&nbsp;000. Administratief behoort dit tot die distrik Cheb (*Okres Cheb*) in die Karlovy Vary-streek (*Karlovarský kraj*). Saam met twee ander hersteloorde en badplase, Karlovy Vary (*Karlsbad*) en Františkovy Lázně (*Franzensbad*), vorm Mariënbad die hartland van die sogenaamde Wes-Boheemse Driehoek van Mineraal- en Warmbaddens. In sy bloeitydperk het die genesende krag van Mariënbad se mineraalbaddens bekende persoonlikhede soos konings, adellikes, kunstenaars en wetenskaplikes gelok.

In 2021 is Mariënbad deur Unesco as wêrelderfenisgebied onder die sambreelterm "Historiese spa's van Europa" gelys, saam met Františkovy Lázně en Karlovy Vary (albei Tsjeggië); Spa (België); Baden bei Wien (Oostenryk); Bad Ems, Baden-Baden en Bad Kissingen (Duitsland); Vichy (Frankryk); Montecatini Terme (Italië); en Bath (Verenigde Koninkryk).

## Geografie 
Mariënbad is op 578&nbsp;m bo seevlak in die dig beboste Keiserwoud-bergreeks (Duits: Kaiserwald, Tsjeggies: *Slavkovský Les*) geleë. Danksy sy ligging in 'n vallei van 'n klein rivier, die Úšovický potok, het dit 'n gematigde klimaat. Noord van die stad het die Mariënbaddam ontstaan wat die omgewing van drinkwater voorsien.

## Verwysings 
## Eksterne skakels 
*  
*  Amptelike webwerf